Case ID: 1023234
Sentence 0: TƏSVİRİ HİSSƏ İddiaçı cavabdeh Daşınmaz Əmlakın Dövlət Reyestri Xidmətinin 1 saylı Bakı Ərazi İdarəsinə qarşı iddia ərizəsi ilə 2 saylı Bakı İnzibati-İqtisadi Məhkəməsinə müraciət edərək, ünvan 1 ünvanda yerləşən fərdi yaşayış evinin daşınmaz əmlakın dövlət reyestrindən verilmiş RX N ******* saylı, xxxx 2018-ci il tarixli çıxarışa əsasən mülkiyyətində olduğunu, həmin fərdi yaşayış evinin 0,0321 ha-dan ibarət həyətyanı torpaq sahəsində yerləşdiyini, 0,0321 ha-dan ibarət həyətyanı torpaq sahəsinin qanunla əvəzsiz olaraq mülkiyyətinə verildiyini, lakin həmin sahəyə dair mülkiyyət hüququnun reyestrdə qeydə alınmadığını, mülkiyyətində olan fərdi yaşayış evinin uzun illər əvvəl həyətyanı torpaq sahəsi ilə birgə istifadəyə verildiyini, vətəndaşlar tərəfindən də bu qaydada istifadə olunduğunu, bu halın ərizəsinə əlavə etdiyi ortofoto plandan da aydın göründüyünü, hazırda qonşuluqda yerləşən eyni xüsusiyyətlərə malik fərdi yaşayış evlərinin böyük əksəriyyətinin həyətyanı torpaq sahələri evlərin sahiblərinin adlarına mülkiyyət hüququ əsasında dövlət qeydiyyatına alındığlarını, həmin evin 50 ildən artıq həyətyanı torpaq sahəsi ilə birlikdə istifadə olunmasının və onun tərəfindən də həmin qaydada xxxx 2018-ci il tarixdə satın alınmasının Bakı şəhər Mənzil Kommunal Təsərrüfatı Departamentinin 3 saylı Xüsusi Təyinatlı Mənzil Kommunal Təsərrüfatı Birliyinin 137 saylı Mənzil Kommunal İstismar sahəsi tərəfindən verilmiş 2428 saylı, xxxx 2018-ci il tarixli arayışda da göstərildiyini, 137 saylı MKİS-in mühəndisi tərəfindən həmçinin həyətyanı torpaq sahəsinin cizgisinin tərtib edildiyini, cavabdeh inzibati orqana müraciət edərək, fərdi yaşayış evinin yerləşdiyi 0,0321 ha torpaq sahəsinə mülkiyyət hüququnu daşınmaz əmlakın dövlət reyestrində qeydə alaraq fərdi yaşayış evinə və torpağa dair vahid çıxarış verilməsini xahiş etdiyini, sonuncu, xxxx 2019-cu il tarixli məktubla həmin daşınmaz əmlak dövlət reyestrində mənzil kimi qeydiyyatdan keçdiyindən, torpaq sahəsinin mülkiyyətə verilməsinin qanunvericiliyə uyğun olmadığına istinad etməklə, müraciətdən imtina etdiyini, cavabdehin imtinasının əsassız olmaqla, qanunvericiliyin tələblərinə uyğun olmadığını, daşınmaz əmlakın dövlət reyestrindəki qeydiyyatın mənzil kimi aparılmasına baxmayaraq, daşınmaz əmlakın ayrıca həyətyanı sahəsi olan fərdi yaşayış evi olduğunu, reyestrdəki yanlış qeydiyyatın da düzəldilməli olduğunu, qonşuluqda hər hansı hündürmərtəbəli binanın və onun tərkib hissəsi kimi mənzillərin olmadığını, onun evinin də hər hansı hündürmərtəbəli binanın tərkib hissəsi olan mənzil olmadığını, qonşuluqda yerləşən evlərin də eyni xüsusiyyətlərə malik fərdi yaşayış evləri olduğunu, onların hər birinin ayrıca həyətyanı sahəyə malik olduqlarını və onların böyük əksəriyyətinin həyətyanı torpaq sahələrinin fərdi yaşayış evlərinin sahiblərinin adlarına mülkiyyət hüququ əsasında artıq çoxdan dövlət qeydiyyatına alındığını bildirərək, ünvan 2 ünvanında yerləşən fərdi yaşayış evinin yerləşdiyi 0,0321 ha torpaq sahəsinə mülkiyyət hüququnu daşınmaz əmlakın dövlət reyestrində qeydə alaraq fərdi yaşayış evinə və torpağa dair vahid çıxarışın verilməsi öhdəliyinin cavabdehin üzərinə qoyulması barədəqərar qəbul edilməsini xahiş etmişdir.